**Veszprém–Balaton Európa Sportrégiója 2026**

**pályázat – összefoglaló**

# **Bevezetés: A pályázat küldetése és céljai**

A Veszprém–Balaton régió pályázata az „Európa Sport Régiója 2026” (European Region of Sport 2026 – ERS2026) címre nem csupán egy presztízscím elnyerésére irányul. Sokkal inkább egy olyan hosszú távú stratégiai folyamat újabb mérföldköve, amely a sport, a rekreáció és a közösségépítés integrált szemléletére épül. A régió – amely a 2023-as *Európa Kulturális Fővárosa* címet is viselte – átfogó tapasztalatokkal rendelkezik nagy volumenű, társadalmat mozgósító programok lebonyolításában. Ezt a tudást és gyakorlatot most a sport és az egészséges életmód szolgálatába kívánja állítani.

A pályázat alapját egy 99 települést magában foglaló, több mint 298 ezer főt érintő összefogás képezi. A résztvevő települések túlnyomó többsége kistelepülés, így a projekt figyelemmel van a vidéki sportélet kihívásaira és lehetőségeire is. A cél egy olyan sportkultúra elmélyítése, amely minden társadalmi csoport számára elérhető, fenntartható és közösségépítő erejű.

A pályázat a régió komplex és sokszínű földrajzi infrastrukturális adottságait és humánerőforrásait alaposan feltérképezve nyújt részletes bemutatást a rendelkezésre álló kapacitásokról.

# **Közösségi hozzáférés, oktatás, munkahelyteremtés**

A pályázati koncepció egyik alapelve, hogy a sport mindenkié – az infrastruktúrát és programokat úgy tervezzük, hogy korosztálytól, képességektől és háttértől függetlenül bárki bekapcsolódhasson. Ennek érdekében a régió **magas színvonalú, befogadó sportinfrastruktúra** kiépítésére törekszik, amely egyszerre szolgálja az utánpótlás- és élsportra vágyókat és a szabadidő sportolókat. Ugyanakkor felismerés, hogy pusztán létesítmények építése nem elegendő egy aktívabb társadalomhoz – **stratégiai együttműködésekre** is szükség van.

A régió ezért **összefogja a vállalati és közösségi szereplőket**, hogy erőforrásaikat egyesítve bővítsék a hozzáférést és támogassák a sportolás elterjedését. E nyitott partnerségi modell célja, hogy a sport és a mozgás öröme mindenki számára **elérhetővé váljon, ne csak kevesek kiváltsága** legyen.

A közösségi hozzáférés javítását konkrét intézkedések szolgálják. A régió önkormányzatai évente külön forrást különítenek el a helyi sportegyesületek és civil sportszervezetek pályázati úton történő támogatására. A régióban kiemelkedik Veszprém városa, amely költségvetéséből arányaiban a legtöbbet fordítja e célra. A támogatások sokféle kezdeményezést segítenek, többek között az **utánpótlás-nevelést, közösségi sporteseményeket, versenysportban való részvételt, egészségfejlesztő programokat és hátrányos helyzetű csoportok sportolását**. Emellett jó példaként minél több intézményre szükséges annak kiterjesztése, hogy a helyi sportegyesületek és civilek használhassák az iskolai sportlétesítményeket délutánonként, így biztosítva azok maximális kihasználását és nyitottságát a nagyközönség felé.

**Átlátható online információs rendszer** is indul: 2025 nyarán megújult formában elindul a HelloVEB.hu regionális programajánló és az ehhez kapcsolódó sportoldal, ahol bárki könnyen kereshet sportprogramokra és helyszínekre, külön szűrve az ingyenes vagy akadálymentes lehetőségekre.

Ez az egyablakos felület segíti a lakosságot és a turistákat abban, hogy **átfogó képet kapjanak** a régió sportkínálatáról, és **egyszerű hozzáférést** biztosít a sportolási lehetőségekhez. A platform nyitott: a szervezők közvelenül is feltölthetik eseményeiket, így valóban **élő közösségi sportnaptár** jön létre. Ösztönző programként bevezetjük a Veszprém-Balaton régiós turisztikai kedvezménykártyát is (Veszprém-Balaton Pass), amely aktív szabadidős programokhoz is nyújt kedvezményeket és segít összekötni a sportot a turisztikai szolgáltatásokkal.

A sport és oktatás területén a régió szorosan együttműködik az intézményekkel és országos programokkal.

Magyarországon törvény garantálja a mindennapos testnevelést az iskolákban, és számos iskolai egészségfejlesztő program fut. A régióban 17 iskola részt vesz az **Aktív Iskola** programban és az **Úszó Nemzet** program keretében 3 helyszínen biztosítanak úszásoktatást.

A Pannon Egyetem is aktív szerepet vállal: egyrészt infrastrukturális fejlesztéseivel (pl. a 2023-ban elkészült Zöld Liget projekt, amely 17 000 m² új zöld sportkörnyezetet hozott létre a kampuszon, másrészt sporttevékenységek szervezésével is támogatja a sportéletet. Az egyetem frissen megszerzett „Healthy Campus” akkreditációja által a munkáltatói jógyakorlatok példájaként is szolgálhat majd. A régió sportvezetése együtt dolgozik a felsőoktatással és a szakmai szervezetekkel speciális képzési modulok kidolgozásán is – például sportfinanszírozás, sportetika, közösségi alapú fenntarthatóság témákban –, hogy **fejlessze a sportszakemberek kompetenciáit** és erősítse a sport irányításának színvonalát. Ez is hozzájárul a sport területén új munkahelyek teremtéséhez, hiszen **képzett szakemberekre** lesz szükség a bővülő programok lebonyolításához.

A pályázat kitér a **sport teremtette munkahelyek és karrierlehetőségek** kérdésére is. Külön figyelmet kap az élsportolók civil életbe történő átvezetése, amely egyszerre szolgál munkaerőpiaci és társadalmi integrációs célt. 2023 júniusában a Pannon Egyetem stratégiai megállapodást kötött a Magyar Élsportolók Érdekvédelmi Fórumával egy **Élsportolói Kettős Karrier Program** elindítására. Ez az úttörő kezdeményezés segíti a versenysportból visszavonuló sportolókat abban, hogy civil karriert építsenek.

Ezek az intézkedések nemcsak a sportolók társadalmi és gazdasági biztonságát növelik a régióban, de **hozzájárulnak új munkahelyek létrejöttéhez** a sportmenedzsment, edzői, egészségfejlesztési és rendezvényszervezési területeken.

# **Mindenki számára hozzáférhető, méltányos és befogadó sportkultúra**

## **Inklúzió: Fizikai, mentális és társadalmi akadálymentesítés**

Az egyik legmarkánsabb érték a pályázatban az **inklúzió**: a sportot mindenki számára hozzáférhetővé tenni, valódi részvétel és méltóságteljes élmény formájában. Ez a szemlélet nem pusztán infrastruktúra-fejlesztést, hanem gondolkodásmód-váltást is jelent:

* **Akadálymentes létesítmények**: bejárhatóság, vizuális és auditív jelölések, öltözői elrendezés;
* **Sport minden élethelyzetre**: kismamák számára, időseknek, egészségügyi problémával és fogyatékossággal élőknek inklúzív terek és sportszolgáltatások;
* **Szociálisan rászorulók támogatása**: eszköztámogatás, közlekedési bérlet biztosítása, mentorprogramok.

## **Érzékenyítő képzések**

A Testnevelési Egyetemmel és civil partnerekkel közösen valósul meg az **inkluzív sportoktatói képzés**, amelynek része:

* Egészségügyi problémákkal és fogyatékossággal élők bevonásának módszertana
* Biztonságos térhasználat, gyerekvédelmi protokoll.

A cél, hogy ne csupán a részvétel, hanem a **részvétel minősége** is befogadó legyen – vezetői szerepbe juttatva eddig háttérbe szorított csoportokat.

## **Egészségfejlesztés és sportprevenció:**

A program szorosan együttműködik az **egészségügyi szektorral** és a népegészségügyi programokkal**, jellemző rá a társadalmi újragondolás**: a sport nem extrém teljesítmény, hanem a jól-lét alapja, ezért a pályázat új üzenete: „A mozgás nem kiváltság, hanem jog”.

A régió egészségfejlesztési stratégiája a sportot, mint **megelőző és terápiás eszközt** kezeli, ezért együttműködik az alábbi kezdeményezésekkel, szervezetekkel:

* **Népegészségügyi programok** a Népegészségügyi és Gyógyszerészeti Központ szervezésében
* **„Mozgás receptre” program**: háziorvosi javaslat alapján személyre szabott fizikai aktivitási lehetőségek;
* **EFI irodák koordinációjával járási szűrővizsgálatok és visszamérések**: Tapolca, Veszprém, Fonyód, Balatonalmádi;
* A program része a „Human Re-aktivációs Index (HRI)” mérőrendszer a munkáltatói pillér pilot programja, mely a munkahelyi egészségfejlesztési céllal pszichológiai és szociális állapotot is mér (stressz, motiváltság, közösségi kötődés).

## **Nők, családok és idősek a sportban**

A régióban a nők és lányok sportolása társadalmi elfogadottsága jó, de a program tudatosan törekszik a **nemi esélyegyenlőség** erősítésére a sport terén is.

Számos klub indított **csak nőknek szóló edzésprogramokat** – ezek biztonságos, támogató környezetet nyújtanak azoknak, akik komfortosabban érzik magukat női közösségben sportolva, vagy például vallási okból szeretnének külön női csoportban mozogni.

Külön figyelem irányul az **anyaként visszatérő nőkre**: a Konnekt Egyesület által kidolgozott *„Anyukák újra a pályán!”* program komplex támogatást nyújt a kisgyermekes anyáknak a szülés utáni testi-lelki regenerációhoz

A hátrányos helyzetűek sportba vonását szolgáló konkrét tervek is megfogalmazódtak. A kulcsszó a *„láthatatlan igények, látható megoldások”* – vagyis sokan nem kérnek nyíltan segítséget, de a sport által **észrevétlenül lehet segíteni** beilleszkedésüket.

Egy példa tervezett programra: a veszprémi Napsugár Klub (Addiktológiai Ambulancia) és a VEDAC összefogásában tervezünk létrehozni alacsonyküszöbű sportprogramot hátrányos helyzetű gyermekek számára**.**

# **Fenntarthatóság és zöld sportmodell**

A program a klímatudatosságot nem választási lehetőségként, hanem alapértékként kezeli. Célunk, hogy a fenntartható rendezvényszervezés alapelveit a sportrendezvények is prioritásként kezeljék:

* **Zöld rendezvényszervezési irányelvek**: újrahasznosítás, minimális víz- és energiahasználat, ökokommunikáció;
* **Zöld közlekedés**: V-Busz e-flotta, V-Bike rendszer, okos közlekedésirányítás, menetrendi együttműködések kialakítása a közlekedési szolgáltatókkal együttműködésben;

# **Sport és aktív turizmus fejlesztése**

Veszprém–Balaton régió sportturisztikai stratégiája a természetes adottságokra, korszerű infrastruktúrára és egész éves élménykínálatra épül. A cél, hogy a térség a sportturizmus hazai és nemzetközi központjává váljon, egyszerre szolgálva az aktív kikapcsolódást kereső látogatókat és a versenysport események résztvevőit.

Törekvésünk, hogy a régió a klasszikus nyári szezon helyett egész éves, aktív életmódra és mozgásalapú kikapcsolódásra épülő desztinációvá váljon, amely ötvözi a természetközeli élményeket, a sportinfrastruktúra nyújtotta lehetőségeket és a kulturális örökség értékeit.

A pályázat különös figyelmet fordít arra, hogy a sportturizmus ne csak elitversenyek kiszolgálója legyen, hanem a családok, iskolai csoportok, idősebb korosztályok, valamint a rekreációs céllal sportolók számára is értéket nyújtson.

A Bakony-Balaton népszerű sporteseményeihez kapcsolódva tervezzük, hogy a térség szálláshelyei, vendéglátó egységei és közlekedési szolgáltatásai speciális csomagokat kínáljanak a Veszprém-Balaton Pass bevezetése által. A sportturista nemcsak mozogni szeretne – hanem **helyi élményeket gyűjteni**, élményszolgáltatók, vendéglátók kínálatait is keresve, ezzel erősítve a helyi gazdaságot is.

A pályázat keretében a sportturizmus a zöld turizmus alapelveit követi:

* Környezetbarát közlekedés: V-Bike rendszer, elektromos V-Busz flotta, közösségi transzfer sporteseményekhez
* Hulladékmentes események: újratölthető kulacsok, komposztálható evőeszközök
* Természetbarát kommunikáció: túraetikett, természetvédelmi tájékoztatók, QR-kódos információs pontok

A cél, hogy a vendég úgy élje át az aktív pihenést, hogy közben nem terheli túl a régió ökoszisztémáját – sőt, hozzájárul annak megőrzéséhez.

A Veszprém–Balaton Régió sportturisztikai stratégiája az aktív életmódot a régió identitásává teszi.

**A program:**

* Egész évben elérhető sportolási lehetőségeket kínál,
* Összeköti a sportélményt a kulturális és gasztronómiai értékekkel,
* Célzott ajánlatokkal és fenntartható működéssel várja a sportolókat és kísérőiket egyaránt.

Ez a térség nem csupán egy hely a térképen, hanem a sportos pihenés élő tere – a mozgás és élmény otthona.

# **Finanszírozás, gazdasági hatás és örökség**

A régió sportgazdasági stratégiája egy **három pilléres** modellre épül:

## **Finanszírozás**

* Központi és EU-s források;
* Önkormányzati támogatás;
* CSR együttműködések.

## **Közvetlen gazdasági hatások**

* Sportszolgáltatók megerősödése;
* Vendégéjszakák növekedése, falusi turizmus aktiválása.

## **Társadalmi és egészségügyi megtérülés**

* Egészségügyi kiadások csökkenése;
* Mentális jóllét javulása;
* Hosszú távú társadalmi kohézió megerősödése.

# **Kommunikációs célkitűzések**

A pályázat kommunikációs stratégiája az „Európa Sport Régiója 2026” cím társadalmi megalapozását, a közösségi részvétel ösztönzését, a nemzetközi láthatóság biztosítását és az értékek (inklúzió, egészség, fenntarthatóság) átadását tűzi ki célul.

A Veszprém–Balaton régió kommunikációs stratégiája nemcsak tájékoztat, hanem **aktivizál, bevon, érzelmet épít és közösséget teremt**. A kampány az inkluzív sportkultúra eszméjét hiteles arcokon, közösségi élményeken és célzott üzeneteken keresztül közvetíti, biztosítva, hogy a 2026-os év valóban a régió egészének közös ünnepe lehessen – **mozgásban és együtt**.

**Fő célok:**

* Társadalmi támogatottság erősítése – a „mi ügyünk” élményének megteremtése.
* A sport és mozgás népszerűsítése minden korosztály és társadalmi csoport körében.
* A régió nemzetközi pozicionálása innovatív, befogadó sporttérségként.
* Az alulról jövő kezdeményezések bemutatása, közösségi történetmesélés eszközével.

## **Eszközök és csatornák**

A kommunikáció **multiplatform** stratégiára épül:

## **Digitális tér:**

* Sportretio2026.hu: program weboldal, eseménykereső, sporttérkép, regisztrációs platform
* Mobil APP
* Social media jelenlét: napi posztok, élő videók, nagyköveti interjúk
* Hírlevelek célcsoportokra bontva

## **Offline tér:**

* Plakátkampány helyi közösségi pontokon
* Mozgó buszreklám (V-Busz, Balatonfüred városnéző járatok)
* Sporteseményeken információs pontok

## **Rendezvények:**

* „Mozgás Éjszakája” mint kommunikációs zászlóshajó
* Családi sportnapok, civil expo, sportoktatói roadshow
* Fotó- és videópályázatok: „Így sportol a falunk”

## **Kommunikációs partnerségek**

A kommunikáció széles körű együttműködésre épül:

* **VEB2023 Zrt plattformjai**: már bizonyított az EKF alatt (20+ országban publikált anyag)
* **Civil partnerek**: országos, regionális és helyi partnerek, szövetségek, klubok, egyesületek
* **Sportnagykövetek**: paralimpikonok, fiatal sportolók, helyi példaképek
* **Magánszektor**: Decathlon, Red Bull, helyi médiumok, sportszergyártók CSR keretben

## **Monitoring, hatásmérés**

A kommunikációs hatékonyság mérése több szinten zajlik:

* **Online analitika**: látogatószám, konverziók, regisztrációk, poszt-elérés
* **Offline visszacsatolás**: kérdőívek, helyi partnerekkel való interjúk
* **Narratív visszajelzés**: közösségi médiában létrejövő saját tartalmak (UGC) elemzése

# **Összegzés: egy új társadalmi modell sporton keresztül**

A Veszprém–Balaton 2026 pályázat nemcsak egy sportcím elnyerését tűzi ki célul – hanem egy **új társadalmi modell gyakorlati megalapozását**. Egy olyan közösségi életformát, amely:

* Befogadó és méltányos,
* Társadalmilag érzékeny,
* Fenntartható és egészségközpontú,
* Digitálisan elérhető és innovatív,
* És nem utolsósorban: közösségépítő és örömteli.

Ez a sport nem kizár – hanem összeköt. Ez a sport nem versenyeztet – hanem felemel. Ez a régió nem pályázik, hanem **példát mutat**.